ประกาศกระทรวงพาณิชย์ประกาศกระทรวงพาณิชย์ฉบับที่๙๕ (พ.ศ. ๒๕๓๑)เรื่อง การตั้งสำนักงานทะเบียนพาณิชย์แต่งตั้งนายทะเบียนและพนักงานเจ้าหน้าที่---------- อาศัยอำนาจตามความในมาตรา๔ และมาตรา ๙ แห่งพระราชบัญญัติทะเบียนพาณิชย์ พ.ศ. ๒๔๙๙รัฐมนตรีว่าการกระทรวงพาณิชย์ออกประกาศไว้ดังต่อไปนี้ ข้อ๑ ให้ยกเลิก (๑) ประกาศกระทรวงพาณิชย์ ฉบับที่ ๙๑ (พ.ศ. ๒๕๑๙) ลงวันที่ ๙ กันยายน ๒๕๑๙ เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ (๒) ประกาศกระทรวงพาณิชย์ ฉบับที่ ๙๒ (พ.ศ. ๒๕๒๐) ลงวันที่ ๑๐ มกราคม ๒๕๒๐ เรื่อง แต่งตั้งพนักงานเจ้าหน้าที่ (๓) ประกาศกระทรวงพาณิชย์ ฉบับที่ ๙๔ (พ.ศ. ๒๕๒๑) ลงวันที่ ๑๘ สิงหาคม ๒๕๒๐ เรื่อง การตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่ ข้อ๒ให้กรมทะเบียนการค้าเป็นสำนักงานกลางทะเบียนพาณิชย์ มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตกรุงเทพมหานคร โดยมีผู้อำนวยการกองทะเบียนธุรกิจผู้อำนวยการการศูนย์เอกสารธุรกิจและข้าราชการพลเรือนสามัญตั้งแต่ระดับ ๕ขึ้นไปในสังกัดกรมทะเบียนการค้าซึ่งอธิบดีกรมทะเบียนการค้ามอบหมายเป็นนายทะเบียนและให้ข้าราชการพลเรือนสามัญตั้งแต่ระดับ ๓ ขึ้นไปในสังกัดกรมทะเบียนการค้าเป็นพนักงานเจ้าหน้าที่ ข้อ๓ให้ศูนย์ทะเบียนการค้าเขตเป็นสำนักงานทะเบียนพาณิชย์ มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอที่ศูนย์ทะเบียนการค้าเขตนั้นตั้งอยู่โดยมีหัวหน้าศูนย์ทะเบียนการค้าเขต และข้าราชการพลเรือนสามัญตั้งแต่ระดับ ๕ขึ้นไปในสังกัดกรมทะเบียนการค้าซึ่งอธิบดีกรมทะเบียนการค้ามอบหมายให้ไปปฏิบัติหน้าที่ประจำอยู่เป็นนายทะเบียน และให้ข้าราชการพลเรือนสามัญตั้งแต่ระดับ๓ ขึ้นไปในศูนย์ทะเบียนการค้าเขตนั้นเป็นพนักงานเจ้าหน้าที่ ข้อ๔ในจังหวัดที่ไม่มีศูนย์ทะเบียนการค้าเขตตั้งอยู่ ให้สำนักงานพาณิชย์จังหวัดเป็นสำนักงานทะเบียนพาณิชย์มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอที่สำนักงานพาณิชย์จังหวัดนั้นตั้งอยู่โดยมีพาณิชย์จังหวัด และข้าราชการพลเรือนสามัญตั้งแต่ระดับ ๕ขึ้นไปในสังกัดกรมทะเบียนการค้า ซึ่งอธิบดีกรมทะเบียนการค้ามอบหมายให้ไปปฏิบัติหน้าที่ประจำอยู่เป็นนายทะเบียนและให้ข้าราชการพลเรือนสามัญตั้งตั้งระดับ ๓ขึ้นไปในสำนักงานพาณิชย์จังหวัดนั้นเป็นพนักงานเจ้าหน้าที่ ข้อ๕สำนักงานทะเบียนพาณิชย์ที่ตั้งอยู่ ณ ศูนย์ทะเบียนการค้าเขตหรือ ณ สำนักงานพาณิชย์จังหวัดในจังหวัดต่อไปนี้ให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานแห่งใหญ่ตั้งอยู่ในเขตอำเภออื่นด้วยได้แก่ ๕.๑ จังหวัดตรัง ให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอเมืองตรัง และอำเภอกันตัง ๕.๒ จังหวัดนครศรีธรรมราช ให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอเมืองนครศรีธรรมราชและอำเภอปากพนัง ๕.๓ จังหวัดภูเก็ต ให้มีอำนาจหน้าที่รับจดทะเบียนพาณิชย์ของผู้ประกอบพาณิชย์กิจ ซึ่งมีสำนักงานแห่งใหญ่ตั้งอยู่ในเขตจังหวัดภูเก็ต ๕.๔ จังหวัดสงขลา ให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอเมืองสงขลาและอำเภอหาดใหญ่ ๕.๕ จังหวัดอุบลราชธานี ให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจซึ่งมีสำนักงานแห่งใหญ่ตั้งอยู่ในเขตอำเภอเมืองอุบลราชธานี และอำเภอวารินชำราบ ข้อ๖ให้ที่ทำการปกครองอำเภอหรือกิ่งอำเภอ นอกจากที่ระบุไว้ในข้อ ๓,๔ และ ๕ เป็นสำนักงานทะเบียนพาณิชย์มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานแห่งใหญ่ตั้งอยู่ในเขตอำเภอหรือกิ่งอำเภอนั้นๆ โดยมีนายอำเภอและปลัดอำเภอซึ่งนายอำเภอมอบหมายหรือปลัดอำเภอผู้เป็นหัวหน้าประจำกิ่งอำเภอเป็นนายทะเบียนและให้ปลัดอำเภอในที่ทำการปกครองอำเภอหรือปลัดอำเภอประจำกิ่งอำเภอนั้นเป็นพนักงานเจ้าหน้าที่ ทั้งนี้ตั้งแต่บัดนี้เป็นต้นไป ประกาศณ วันที่ ๓ มีนาคม ๒๕๓๑ มนตรี พงษ์พานิช รัฐมนตรีว่าการกระทรวงพาณิชย์ [รก.๒๕๓๑/๓๘/๑๙๑๐/๑๐ มีนาคม ๒๕๓๑]